
	Μουσική παράσταση

 «Κυπριακό Έπος 1955-΄59»
στο Σπίτι της Κύπρου

Την Τετάρτη 10 Απριλίου 2024, με μεγάλη επιτυχία, πραγματοποιήθηκε στο Σπίτι της Κύπρου, με τη στήριξη του Υφυπουργείου Πολιτισμού της Κυπριακής Δημοκρατίας, η μουσική παράσταση, «Κυπριακό Έπος 1955-΄59» με ερμηνευτή τον Χρήστο Κάλλοου και καλλιτεχνική διεύθυνση Αγγελικής Πρέζα.
Η μουσική παράσταση «Κυπριακό Έπος 1955-΄59» είχε σκοπό να εξυμνήσει το πνεύμα των αγωνιστών και των ηρώων του εθνικοαπελευθερωτικού αγώνα του Ελληνισμού της Κύπρου κατά της Αγγλικής Αυτοκρατορίας και να αποδώσει φόρο τιμής στους αγωνιστές και ήρωες του 1955-΄59, οι οποίοι έθρεψαν και γιγάντωσαν με το αίμα τους το δέντρο της λευτεριάς.

Χαιρετισμό απηύθυναν, ο Πρέσβης της Κυπριακής Δημοκρατίας κ. Σταύρος Αυγουστίδης, ο Ομότιμος Καθηγητής Τμήματος Φιλολογίας του Εθνικού και Καποδιστριακού Πανεπιστημίου Αθηνών, κ. Ανδρέας Βοσκός και η Εκπαιδευτικός της Σχολής Τυφλών και μέλος του Δ.Σ. του Ιδρύματος Συμφωνικής Ορχήστρας Κυπρου (Ι.Σ.Ο.Κ.)
Συμμετείχαν:
Μαρία Πουλλή, σοπράνο

Τόνη Σωτηρίου, βιολί, τραγούδι

Γιώργος Μπάρλας, μπουζούκι

Ευάγγελος Κάλλοου, απαγγελία

Η Χορωδία του 4ου  Γυμνασίου Αλίμου υπό τη διεύθυνση του Μανώλη Καρτσάκη

Σύνδεσμος παρακολούθησης:

https://diavlos.grnet.gr/room/1607?eventid=15912

